Jacob Nødseth

Politisk arbeid

Fra 2009 til 2013 var Nødseth Høyres 1. vararepresentant til Stortinget fra Sogn og Fjordane, og han han møtte i totalt ti dager på Stortinget. Fra fra 2011 til 2015 var han 1. vararepresentant til fylkestinget i Sogn og Fjordane for Høyre og 1. vara til fylkeskommunens hovedutvalg for plan og næring.
I 2007 ble Nødseth valgt inn i Flora bystyre, og han ble gjenvalgt i 2011. Han ledet kommunens hovedutvalg for helse- og sosialsaker frem til 2013 og er medlem av formannskapet. Fra 2011 til 2013 var han ansatt som politisk rådgiver for kommunens ordfører. Kulturforsker Georg Arnestad omtalte i 2013 Nødseth som «det største politiske talentet fylket har fostra på generasjonar» og sammenlignet ham med Arne Rettedal.
Nødseth var leder av Flora Unge Høyre og styremedlem i Flora Høyre fra 2006 til 2008. Fra 2007 til 2009 var han leder av Sogn og Fjordane Unge Høyre og dermed også medlem av landsstyret i Unge Høyre og fylkesstyret og arbeidsutvalget til Sogn og Fjordane Høgre. Fra 2010 til 2012 var han medlem av Høyres Europautvalg. I 2010–2011 var han leder av programkomiteen til Sogn og Fjordane Høyre.
Nødseth ble i 2013 ekskludert fra lokallaget i Flora Høyre etter langvarige konflikter. Nødseth var frem til kommunevalget i 2015 uavhengig medlem av Flora bystyre og formannskap.
I 2015 etablerte Nødseth den tverrpolitiske Samlingslista i Flora kommune, som også hadde flere kandidater med bakgrunn i andre politiske partier. Ved valget i 2015 fikk Samlingslista 14,2 % av stemmene og ble med dette den tredje største partigruppen i bystyret og utpekt av lokalavisen Firdaposten som «den store valgvinneren».Nødseths tidligere parti Høyre gikk tilbake med 14,4 % og mistet ordførerposisjonen. Av 31 representanter i bystyret fikk Nødseth nest flest personstemmer, noe Firdaposten omtalte som «tidenes comeback». Nødseth er siden kommunevalget i 2015 medlem av bystyret og formannskapet og har en hel rekke andre politiske verv og styreverv i kommunale selskaper, blant annet i havnestyret. Valgresultatet sikret Samlingslista opprinnelig fem representanter i bystyret, men i august 2016 økte Samlingslistas bystyregruppe til seks faste representanter etter at en av Arbeiderpartiets representanter meldte overgang. Firdaposten meldte denne nyheten under overskriften «Mer makt til Nødseth» etter en analyse av Samlingslistas posisjon i bystyret.
Nødseth er medlem av fellesnemnden for sammenslåingen av Flora og Vågsøy kommuner til nye Kinn kommune. I oktober 2018 ble han enstemmig valgt som Venstres ordførerkandidat i nye Kinn kommune ved kommunevalget 2019, og det ble klart at også resten av Samlingslistas bystyregruppe i Flora kommune meldte overgang sammen med ham. Han er en av Sogn og Fjordanes mest profilerte politikere og er blant annet fast deltaker i radioprogrammet Fredagspanelet på NRK Sogn og Fjordane.

Yrkeskarrière

Fra 2007 til 2008 var Nødseth praktikant hos NHO og Ungt Entreprenørskap i Sogn og Fjordane. Fra 2008 til 2014 studerte han blant annet juss ved Universitetet i Bergen. Nødseth arbeider som advokat ved Florø-kontoret til det største advokatfirmaet i Sogn og Fjordane, Advokatfirma Blikra, Slotterøy & Fonn AS, hvor han har vært ansatt siden 2016.